Publication: Magyar Közlöny
Issue: MK-2002-20 (Year: 2002, Number: 20)
Era: 1990-2004
Section: 
Paragraph Index: 491

9. Cikk Szerzõdõ Féllé válás 9.1. A 2. Cikkben meghatározott országok és regionális gazdasági együttmûködési szervezetek válhatnak a jelen egyezmény Szerzõdõ Feleivé a következõk útján: 9.1.1. a egyezmény aláírása ratifikálásra, elfogadásra vagy jóváhagyásra vonatkozó fenntartások nélkül; vagy 9.1.2. ratifikálástól, elfogadástól vagy jóváhagyástól függõ aláírás, amit ratifikálás, elfogadás vagy jóváhagyás követ; vagy 9.1.3. elfogadás; vagy 9.1.4. csatlakozás. 9.2. A ratifikációs, elfogadási, jóváhagyási vagy csatlakozási okmányt a Fõtitkárnál kell letétbe helyezni. 9.3. Szerzõdõ Féllé válás után: 9.3.1. a jelen egyezmény hatálybalépése után minden ország vagy regionális együttmûködési szervezet köteles értesítést küldeni a 7. Cikknek megfelelõen, miszerint bevezeti a 6. Cikk szerint beiktatott mûszaki világ-elõírás(oka)t — ha van(nak) —, illetve engedélyezi azokat a termékeket, amelyek összhangban vannak az ilyen mûszaki világ-elõírásokkal, anélkül, hogy ezen elõírásokat bevezetné saját jogrendjébe. Ha a beiktatott mûszaki világ-elõírás több szigorúsági vagy követelményszintet tartalmaz, az értesítésben meg kell határozni, hogy a Szerzõdõ Fél melyik szigorúsági vagy követelményszintet vezeti be, illetve fogadja el; 9.3.2. mindegyik regionális gazdasági együttmûködési szervezet az illetékességébe tartozó ügyekben nyilatkozik arról, hogy tagállamai ráruházták a jelen egyezmény által tárgyalt ügyekben a jogkört, beleértve a tagállamokra kötelezõ határozatok hozatalának jogát is. 9.4. A Szerzõdõ Felekként mûködõ regionális gazdasági együttmûködési szervezetek többé már nem Szerzõdõ Felek, ha elveszítették a jelen Cikk 9.3.2. bekezdése szerint bejelentett felhatalmazásukat, és errõl kötelesek tájékoztatni a Fõtitkárt.

Source: https://magyarkozlony.hu/hivatalos-lapok/327732eb1b267479c71baf19dad8646c983fb5d0/dokumentumok/c4cc6045bedff7ea137df4857fb606a8d2a3ce61/letoltes